सरकार बनाने के बाद गोवा के मुख्यमंत्री मनोहर पर्रिकर का भी विधायक बनना जरूरी था. उन्होंने फिर से अपनी परंपरागत पणजी सीट से उपचुनाव लड़ा, जहां उनके लिए बीजेपी विधायक सिद्धार्थ कुनकोलीएंकर ने सीट खाली की थी. यानी पर्रिकर की जीत के बाद भी बीजेपी की सीटों की संख्या 13 की 13 रह गई थी. जबकि वालपोई सीट से कांग्रेस के विश्वजीत राणे ने इस्तीफा देकर बीजेपी का दामन थाम लिया था. उपचुनाव में विश्वजीत राणे की जीत हुई जो अब बीजेपी के विधायक भी हैं और गोवा सरकार में मंत्री भी. इस तरह गोवा में बीजेपी के खाते में 14 सीटें हैं और कांग्रेस के खाते में 16 सीटें ही बच पाईं. गोवा में फूट रोकने की ‘कांग्रेसी चुनौती’ ?